सीट बेल्टों ने बचा लिए बोलेरो सवार पर क्वालिस वाले 8 को भारी पड़ी लापरवाही
चंडीगढ़ के अस्पताल में जाकर सभी जख्मियों के बयान लेने के बाद करेंगे कार्रवाई: पुलिस
क्राइमरिपोर्टर | लुधियाना/श्रीमाछीवाड़ा साहिब
रविवारकी सुबह सरहिंद नहर पर पवात पुल के निकट बोलेरो और क्वालिस गाड़ियों में आमने-सामने सीधी टक्कर हो गई। इस हादसे में 5 महिलाओं समेत 8 व्यक्ति जख्मी हो गए। जख्मियों की गंभीर हालत को देखते हुए डॉक्टरों ने उन्हें चंडीगढ़ में 32 सेक्टर के हॉस्पिटल में इलाज के लिए रेफर कर दिया, जहां उनका इलाज चल रहा है। हादसे के बाद रोड पर जाम लग गया। पुलिस ने दोनों गाड़ियों को वहां से हटाकर जाम खुलवाया। वहीं बहलोलपुर पुलिस चौकी के इंचार्ज जरनैल सिंह ने कहा कि चंडीगढ़ जाकर जख्मियों के बयान लेकर आगे की कार्रवाई शुरू की जाएगी।
जानकारी के अनुसार सरहिंद नहर किनारे बोलेरो गाड़ी साहनेवाल की तरफ से रही थी। उसमें पटियाला के रहने वाले लोग सवार थे। ये लोग गुरुद्वारा चमकौर साहब की तरफ दर्शन करने जा रहे थे। तभी पवात पुल के पास सामने से रही क्वालिस गाड़ी के साथ बोलेरो की आमने-सामने टक्कर हो गई। इस हादसे में दोनों गाड़ियां बुरी तरह से क्षतिग्रस्त हो गईं।
वहीं बोलेरो गाड़ी में सवार व्यक्तियों की सीट बेल्टें लगी होने के कारण वे सभी जख्मी होने से बच गए, जबकि क्वालिस गाड़ी के सवार जख्मी हो गए। क्वालिस सवार नूरपुर बेदी जिला रोपड़ के बताए जा रहे हैं। इनमें अमरजीत सिंह, मनजीत कौर, जसविंदर कौर, जसवीर कौर, कुलदीप कौर, गुरमीत सिंह, दीपो और जगदेश्वर गंभीर रूप में जख्मी हो गए। इन सभी को समराला के सिविल अस्पताल में दाखिल करवाया गया, लेकिन उनकी गंभीर हालत को देखते हुए प्राथमिक सहायता देकर सभी को चंडीगढ़ के 32 सेक्टर के हॉस्पिटल में रेफर कर दिया गया। हादसे के बाद रोड पर लगा जाम पुलिस की ओर से दोनों गाड़ियाें को सड़क से हटाकर बहाल करवाया गया। इस मामले की जांच कर रहे बहलोलपुर पुलिस चौकी के इंचार्ज जरनैल सिंह के अनुसार चंडीगढ़ में सेक्टर 32 हॉस्पिटल में जाकर जख्मियों के बयान लिए जाएंगे। इसके बाद आगे की कोई कानूनी कार्रवाई शुरू की जाएगी।
आमने-सामने टक्कर के बाद क्षतिग्रस्त गाड़ी और जांच करता पुलिस मुलाजिम। फोटो: भास्कर
बिना भेदभाव हो रही है कार्रवाई: पुलिस
केसकी जांच कर रहीं एएसआई डिंपल ने कहा कि पुलिस बिना किसी भेदभाव के कार्रवाई कर रही है। मामले के आरोपियों को गिरफ्तार करने के लिए रेड की कार्रवाई की जा रही है। लड़की की ओर से दिए गए बयानों में जो नाम लिखवाए गए उन्हें नामजद कर लिया गया है। इसके साथ ही जांच में चाचा का नाम सामने आया था इसलिए उसे भी नामजद कर लिया गया है।
काम गई बोलेरो सवार लोगों की समझदारी, बच गई जान
हादसेके बाद मौके पर जख्मियों की चीख पुकार मच गई। इसके बाद सभी जख्मियों को समराला के सिविल अस्पताल ले जाया गया, जहां से डॉक्टरों ने आठों जख्मियों को चंडीगढ़ रेफर कर दिया। मौके पर मौजूद लोगों ने बताया कि बोलेरो सवार लोगों ने काफी समझदारी वाला काम किया और सीट बेल्टें लगा ली थीं, जिससे उनमें कोई जख्मी नहीं हुआ। वहीं क्चालिस में सवार लोगों को ऐसी लापरवाही काफी भारी पड़ गई। लोग बोलेरो सवारों की सराहना करते रहे।
hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva